Detektiiv Lotte
Detektiiv Lotte
Lastemuusikal
Mida mängib täna õhtul näiteks Vanemuine?
Taaskord „Detektiiv Lottet“!
Sedakorda püüab koeratüdruk Lotte välja mõelda, kelleks ta suurena saada võiks ning algav päev annab talle suurepärase idee, sest ootamatult läheb kaotsi isa Oskari leiutatud suhkrumasin. Lotte ja ta sõber Bruno ei jää käed rüpes istuma, vaid otsustavad hakata detektiivideks ning suhkrumasina üles otsida.
Käisin pühapäeval „Detektiiv Lottet“ vaatamas, see oli nagu Vanemuise puhul ikka, absoluutselt suurepärane! Ma lähen nüüd vaatan ta uuesti üle, ilma lapseta!
Tagasiside publikust
Sellest üle sajast mängitud korrast neli olen koos lastega etendust vaadanud minagi. Lapsed on näinud seda vähemalt viis-kuus korda. Ometi meenub teatrisseminekut arutades lastele taas, et pole enam ammu Lottet näinud.
Ma ei pea end kindlasti teatriasjatundjaks. Näitlejate professionaalsust hindan üksnes selle järgi, kas nende töö haarab mind kaasa või mitte. „Detektiiv Lotte“ teeb seda. Mis sellest, et ma pole kaugeltki see inimene, kellele on üks lastemuusikal mõeldud. /…/ Lotte mõjub kui õhtune jalutuskäik värskes õhus – päevamured kaovad peast ning meeleolu läheb reipaks.
Tõsi, Vanemuises Gerli Padari mängitav Lotte on pidanud vahepeal mängukavast puhkust võtma. Publiku hulk on Eestis lihtsalt liiga väike. Sünnivad aga uued lapsed ning muinasjututegelastel on põhjust taas rambivalgusesse astuda!
Niisiis, kui keegi küsib taas, et mida seal Tartus teha, võib julgelt vastata: võta lapsed kaasa ja mine Lottet vaatama! Oma ja eestimaist.
Risto Mets, Tartu Postimees
Esietendus 28.11.2008 Vanemuise suures majas
Taasesietendus 29.11.2019 Vanemuise suures majas
Lotte on tore kangelane, kes meeldib nii lastele kui vanematele – lahke, südamlik ja alati kamba hing!
Tähelepanu! Kuni 3-aastased lapsed saavad etendusele sülepiletiga.
Videod
url: https://youtu.be/yD0OCbWPrnI
src in: https://www.youtube-nocookie.com/embed/yD0OCbWPrnI?feature=oembed&wmode=opaque
src gen: https://www.youtube-nocookie.com/embed/yD0OCbWPrnIActual comparison
url: https://youtu.be/yD0OCbWPrnI
src in: https://www.youtube-nocookie.com/embed/yD0OCbWPrnI?wmode=opaque
src gen: https://www.youtube-nocookie.com/embed/yD0OCbWPrnI